د افغانی سرې میاشتې ټولنې د پلان جوړونې د نظارت او ارزیابۍ د امریت له لورې دوه کسیزه هیئت لغمان ولایت د سرې میاشتې نمائنده ګۍ ته د ارزیابۍ په موخه راغلی دی نن دوشنبه د روان ۱۴۴۴ سپوږمیز کال د جمادی الثانی د میاشتې ۲۳ مه، چې د ۱۴۰۱ لمریز کال د مرغومې میاشتې له ۲۶ مې نیټې سره سمون خوری. د افغانی سرې میاشتې ټولنې د پلان جوړونې نظارت او ارزیابۍ د امریت له لورې دوه کسیزه هیئت ،هر یو د ولایتی پلان مدیر پاینده محمد رسولی، او د نظارت او ارزیابۍ مدیر غلام مهیمن وفا، د لغمان ولایت د سرې میاشتې نماینده ګۍ ته د ارزیابۍ او نظارت په موخه راغلی، تر څو د علینګار په ولسوالۍ کې د (۱۰۰) زلزله ځپلو کورنیو ته د نغدی پیسو توضیع، چې هرې کورنۍ ته (۱۷۵۰۰) افغانۍ ورکړل شوې وې د سروې او توزیع نه وروسته نظارت تر سره کړی. درنښت لغمان نماینده ګۍ د نشراتو او عامه اړیکو مدیریت